64 Jurnalul Oficial al Uniunii Europene 03/vol. 78 32006R1804 8.12.2006 JURNALUL OFICIAL AL UNIUNII EUROPENE L 343/64 REGULAMENTUL (CE) NR. 1804/2006 AL COMISIEI din 7 decembrie 2006 de stabilire a măsurilor tranzitorii care trebuie adoptate ca urmare a aderării Bulgariei și a României, în ceea ce privește rezerva prevăzută la articolul 46 din Regulamentul (CE) nr. 1043/2005 COMISIA COMUNITĂȚILOR EUROPENE, având în vedere Tratatul de instituire a Comunității Europene, având în vedere Tratatul de aderare a Bulgariei și a României, având în vedere Actul de aderare a Bulgariei și a României, în spe- cial articolul 41 al doilea paragraf, întrucât: (1) Regulamentul (CE) nr. 1043/2005 al Comisiei din 30 iunie 2005 de punere în aplicare a Regulamentului (CE) nr. 3448/93 al Consiliului în ceea ce privește regimul de acordare a restituirilor la export pentru anumite produse agricole exportate sub formă de mărfuri care nu sunt incluse în anexa I la tratat, precum și criteriile de stabilire a cuantumurilor sumelor respective (!) prevede, cu excepția anumitor cazuri care fac obiectul unei derogări, acordarea unor restituiri la exportul de mărfuri este condiționată de prezentarea unui certificat de restituire. Perioada bugetară fiind împărțită în șase „tranșe”, operato- rii economici pot obţine certificate de restituire pentru fiecare dintre acestea și se stabilesc termene pentru prezentarea de cereri pentru fiecare tranșă. În cazul în care suma cererilor de certificate de restituire pentru o tranșă individuală este inferioară sumei disponibile pentru această tranșă, operatorii pot prezenta, săptămânal, cereri de certificate de restituire pentru eventuale sume încă dispo- nibile pentru această tranșă, pentru care nu au fost încă introduse certificate de restituire. Certificatele de restituire pot fi eliberate numai pentru solicitanți stabiliţi în Comunitate. Cu ocazia apropiatei aderări a Bulgariei și a României, ope- ratorii din aceste țări vor avea o posibilitate redusă de a solicita certificate de restituire valabile în intervalul dintre aderare și începutul lui februarie 2007, datorită concediilor sezoniere și termenului alocat pentru prezentarea de cereri săptămânale de certificate de restituire, între 7 și 21 ianuarie (cel târziu). () JOL172, 5.7.2005, p. 24. Regulament, astfel cum a fost modificat ultima dată prin Regulamentul (CE) nr. 1580/2006 (JO L 291, 21.10.2006, p. 8). (4) Prin urmare, este necesar să se adopte o măsură temporară specială pentru a scuti acești operatori de obligația de a prezenta certificate de restituire între 1 ianuarie și 28 februarie 2007. În consecință este necesar să se stabilească o derogare de la articolul 47 alineatul (2) din Regulamentul (CE) nr. 1043/2005, pentru a permite operatorilor din Bulgaria și din România să beneficieze de scutirea prevăzută de articolul 46 din același regulament, în perioada 1 ianuarie-28 februarie 2007, sub rezerva intrării în vigoare a Actului de aderare la 1 ianuarie 2007. Din motive administrative, este necesar ca măsurile speciale adoptate în temeiul acestui regulament să fie apli- cabile numai cererilor depuse în timpul exercițiului finan- ciar care se încheie la 15 octombrie 2007. Măsurile prevăzute de prezentul regulament sunt con- forme cu avizul Comitetului pentru managementul proble- melor orizontale, privind schimburile de produse agricole transformate care nu sunt incluse la anexa I la tratat, ADOPTĂ PREZENTUL REGULAMENT: Articolul 1 Prin derogare de la articolul 47 din Regulamentul (CE) nr. 1043/2005 și pentru exercițiul financiar care se încheie la 15 octombrie 2007, limita de 75 000 EUR, menționată la alineatul (2) primul paragraf, nu se aplică cererilor operatorilor stabiliți în Bulgaria sau în România în ceea ce privește exporturile efectuate între 1 ianuarie și 28 februarie 2007. Articolul 2 Prezentul regulament intră în vigoare sub rezerva și la data intrării în vigoare a Tratatului de aderare a Bulgariei și a României. Prezentul regulament expiră la 16 octombrie 2007.